CELEX: 52021PC0711
Language: lv
Date: 2021-11-23
Title: Priekšlikums PADOMES ĪSTENOŠANAS LĒMUMS, ar ko Īstenošanas lēmumu 2013/53/ES groza attiecībā uz atļauju Beļģijas Karalistei vēl vienu laikposmu piemērot īpašo pasākumu, atkāpjoties no 285. panta Direktīvā 2006/112/EK

EIROPAS KOMISIJA
            Briselē, 23.11.2021
            COM(2021) 711 final
            2021/0369(NLE)
            
            Priekšlikums
            PADOMES ĪSTENOŠANAS LĒMUMS,
            ar ko Īstenošanas lēmumu 2013/53/ES groza attiecībā uz atļauju Beļģijas Karalistei vēl vienu laikposmu piemērot īpašo pasākumu, atkāpjoties no 285. panta Direktīvā 2006/112/EK
            
               
         
         
            
               PASKAIDROJUMA RAKSTS
            
            
               Saskaņā ar 395. panta 1. punktu Padomes Direktīvā 2006/112/EK (2006. gada 28. novembris) par kopējo pievienotās vērtības nodokļa sistēmu (“PVN direktīva”) Padome pēc Komisijas priekšlikuma ar vienprātīgu lēmumu var atļaut jebkurai dalībvalstij piemērot īpašus pasākumus, lai atkāptos no minētās direktīvas noteikumiem ar nolūku vienkāršot PVN iekasēšanas procedūru vai lai nepieļautu noteiktu veidu nodokļu nemaksāšanu vai izvairīšanos no nodokļu maksāšanas.
            
            
               Ar vēstuli, kas Komisijā reģistrēta 2021. gada 5. maijā, Beļģija pieprasīja atļauju arī turpmāk, proti, līdz 2024. gada 31. decembrim, piemērot pasākumu, ar ko atkāpjas no PVN direktīvas 285. panta un kas ļauj Beļģijai atbrīvot no PVN tos nodokļa maksātājus, kuru gada apgrozījums nepārsniedz 25 000 EUR.
            
            
               Saskaņā ar PVN direktīvas 395. panta 2. punkta otro daļu Komisija 2021. gada 29. jūnija vēstulē informēja pārējās dalībvalstis par Beļģijas pieprasījumu. Komisija 2021. gada 30. jūnija vēstulē paziņoja Beļģijai, ka tās rīcībā ir visa informācija, kas nepieciešama pieprasījuma izvērtēšanai.
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               
                  PVN direktīvas XII sadaļas 1. nodaļā dalībvalstīm ir paredzēta iespēja piemērot īpašus režīmus mazajiem uzņēmumiem, kas ietver iespēju atbrīvot no nodokļa tādus nodokļa maksātājus, kuru gada apgrozījums ir mazāks par konkrētu summu. Šis atbrīvojums nozīmē, ka nodokļa maksātājam par viņa veiktu preču piegādi un sniegtajiem pakalpojumiem nav jāiekasē PVN, kā rezultātā nodokļa maksātājs nevar atskaitīt priekšnodokli.
               
               
                  Atbilstoši Direktīvas 2006/112/EK 285. pantam dalībvalstis, kuras nav izmantojušas Padomes Direktīvas 67/228/EEK
                     1
                   14. pantu, var atbrīvot no nodokļa tādus nodokļa maksātājus, kuriem robežvērtība nav lielāka par 5000 EUR. Tā kā Beļģija nav izmantojusi šo iespēju, tika izmantota īpaši zema robežvērtība, kura 2012. gadā bija 5580 EUR.
               
               
                  Pēc Beļģijas pieprasījuma Padome ar Padomes Īstenošanas lēmumu 2013/53/ES
                     2
                   atļāva Beļģijai līdz 2015. gada 31. decembrim atbrīvot no PVN tos nodokļa maksātājus, kuru gada apgrozījums nepārsniedz 25 000 EUR. Šo lēmumu ar Padomes Īstenošanas lēmumu (ES) 2015/2348
                     3
                   pirmo reizi pagarināja līdz 2018. gada 31. decembrim un pēc tam ar Padomes Īstenošanas lēmumu (ES) 2018/2077
                     4
                   to pagarināja līdz 2021. gada 31. decembrim.
               
               
                  Beļģija pieprasīja vēlreiz pagarināt šo pasākumu uz ierobežotu laikposmu. Beļģija norādīja, ka īpašais pasākums samazina administratīvo slogu gan nodokļu maksātājiem, gan nodokļu iestādei. Tādējādi tas veicina nodokļu iekasēšanas vienkāršošanu, kā noteikts PVN direktīvas 395. panta 1. punktā. Nodokļa maksātājiem pasākums ir un paliks pilnībā fakultatīvs.
               
               
                  Saskaņā ar Beļģijas sniegto informāciju 2019. gada beigās šo īpašo pasākumu izmantoja aptuveni 167 000 nodokļu maksātāju, kas ir 16,5 % no visiem reģistrētajiem nodokļu maksātājiem. Īpašais pasākums joprojām būtiski neietekmē kopējo PVN ieņēmumu summu, kā arī kopējo nodokļu ieņēmumu summu, kas iekasēta galapatēriņa posmā.
               
               
                  Atkāpes pasākums, ar ko vienkāršo mazo uzņēmēju pienākumus, atbilst Eiropas Savienības noteiktajiem mērķiem attiecībā uz mazajiem uzņēmumiem.
               
               
                  Ņemot vērā pozitīvo ietekmi uz administratīvā sloga samazināšanu uzņēmumiem un nodokļu administrācijai bez būtiskas ietekmes uz kopējiem PVN ieņēmumiem, ir lietderīgi atļaut Beļģijai pagarināt atkāpes pasākumu līdz 2024. gada 31. decembrim. 
               
            
            
               •Saskanība ar pašreizējiem noteikumiem konkrētajā politikas jomā
            
            
               
                  Atkāpes pasākums ir saskaņā ar Direktīvas (ES) 2020/285, ar kuru groza PVN direktīvas 281.–294. pantu par īpašo režīmu mazajiem uzņēmumiem
                     5
                  , mērķiem, kas izrietēja no rīcības plāna PVN jomā
                     6
                  , un tā nolūks ir izveidot modernu un vienkāršotu režīmu šiem uzņēmumiem. Proti, tā mērķis ir samazināt PVN saistību izpildes izmaksas un konkurences izkropļojumus gan valstī, gan ES līmenī, mazināt robežvērtības negatīvo ietekmi un atvieglot uzņēmumiem saistību izpildi un nodokļu administrācijai – uzraudzības veikšanu.
               
               
                  Turklāt 25 000 EUR robežvērtība ir atbilstīga Direktīvai (ES) 2020/285, jo saskaņā ar to dalībvalstis var noteikt gada apgrozījuma robežvērtību atbrīvojumam no PVN, kura nepārsniedz 85 000 EUR (vai ekvivalentu valsts valūtā).
               
               
                  Citām dalībvalstīm ir piešķirtas līdzīgas atkāpes ar mērķi atbrīvot no PVN tos nodokļa maksātājus, kuru gada apgrozījums ir mazāks par noteiktu robežvērtību, kā tas paredzēts PVN direktīvas 285. un 287. pantā. Nīderlandei
                     7
                   noteiktā robežvērtība ir 25 000 EUR, Itālijai – 30 000 EUR
                     8
                  , Luksemburgai
                     9
                   – 35 000 EUR, Polijai
                     10
                  , Latvijai
                     11
                   un Igaunijai
                     12
                   noteiktā robežvērtība ir 40 000 EUR, Ungārijai
                     13
                   – 48 000 EUR, Lietuvai
                     14
                   – 55 000 EUR, Horvātijai
                     15
                   – 45 000 EUR, Itālijai
                     16
                   – 30 000 EUR, Slovēnijai
                     17
                   – 50 000 EUR un Rumānijai
                     18
                   – 88 500 EUR.
               
               
                  Atkāpēm no PVN direktīvas vienmēr vajadzētu būt ar noteiktu beigu termiņu, lai varētu novērtēt to ietekmi. Turklāt 2024. gada 31. decembra noteikšana par īpašā pasākuma termiņa beigām, kā to pieprasīja Beļģija, ir saskaņota ar Direktīvas (ES) 2020/285 prasībām. Minētajā direktīvā ir paredzēts, ka dalībvalstīm valsts noteikumi, kuri tām ir jāpieņem, lai izpildītu direktīvas prasības, būs jāpiemēro no 2025. gada 1. janvāra.
               
               
                  Tādējādi ierosinātais pasākums atbilst spēkā esošajiem PVN direktīvas noteikumiem.
               
            
         
         
            
               •Saskanība ar citām Savienības politikas jomām
            
            
               
                  Komisija pastāvīgi ir uzsvērusi vajadzību pēc vienkāršākiem noteikumiem mazajiem uzņēmumiem. Šajā sakarā Komisija 2020. gada martā pieņēma MVU stratēģiju ilgtspējīgai un digitālai Eiropai
                     19
                  , kurā tā apņēmās turpināt darbu, lai samazinātu slogu MVU. Viens no minētās stratēģijas pīlāriem ir mērķis samazināt regulatīvo slogu MVU. Ciktāl tas attiecas uz fiskālajiem noteikumiem, šis īpašais pasākums atbilst šādiem mērķiem. Tas atbilst arī 2020. gada rīcības plānam taisnīgas un vienkāršas nodokļu sistēmas izveidei, kas atbalsta ekonomikas atveseļošanas stratēģiju
                     20
                  , kurā atzīts, ka nodokļu saistību izpildes izmaksas ES joprojām ir augstas un ka saistību izpildes izmaksas maziem uzņēmumiem parasti ir ievērojami augstākas nekā lieliem uzņēmumiem.
               
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               
                  PVN direktīvas 395. pants.
               
            
            
               •Subsidiaritāte (neekskluzīvas kompetences gadījumā) 
            
            
               
                  Vadoties pēc PVN direktīvas noteikuma, kurš ir šā priekšlikuma pamatā, priekšlikums ir Eiropas Savienības ekskluzīvā kompetencē. Tādēļ subsidiaritātes principu nepiemēro.
               
            
            
               •Proporcionalitāte
            
            
               
                  Šis lēmums attiecas uz atļauju, ko piešķir dalībvalstij pēc tās pieprasījuma, un tas neuzliek nekādus pienākumus.
               
               
                  Ņemot vērā atkāpes ierobežoto darbības jomu, īpašais pasākums ir samērīgs ar izvirzīto mērķi, proti, vienkāršot nodokļu iekasēšanu attiecībā uz mazajiem nodokļa maksātājiem un nodokļu administrācijai.
               
            
            
               •Juridiskā instrumenta izvēle
            
            
               
                  Ierosinātais instruments ir Padomes īstenošanas lēmums.
               
               
                  Saskaņā ar PVN direktīvas 395. pantu atkāpe no kopējiem PVN noteikumiem ir pieļaujama vienīgi ar Padomes atļauju, ko tā ar vienprātīgu lēmumu pieņem pēc Komisijas priekšlikuma. Padomes īstenošanas lēmums ir vispiemērotākais instruments, jo to var adresēt atsevišķai dalībvalstij.
               
            
            
               3.EX POST IZVĒRTĒJUMU, APSPRIEŠANOS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Apspriešanās ar ieinteresētajām personām
            
            
               
                  Apspriešanās ar ieinteresētajām personām netika veikta. Šā priekšlikuma pamatā ir Beļģijas pieprasījums, un tas attiecas tikai uz šo konkrēto dalībvalsti.
               
            
            
               •Ietekmes novērtējums
            
            
               
                  Padomes īstenošanas lēmuma priekšlikuma mērķis ir vēl trīs gadus turpināt vienkāršošanas pasākumu, kas atceļ daudzas PVN saistības uzņēmumiem, kuru gada apgrozījums nepārsniedz 25 000 EUR, un tam tādējādi ir pozitīva ietekme uz administratīvā sloga samazinājumu uzņēmumiem un nodokļu administrācijai, būtiski neietekmējot kopējos valsts budžeta ieņēmumus no PVN. Šā pasākuma ietekme jebkurā gadījumā būs neliela, jo ierobežots ir gan atkāpes piemērošanas laiks, gan joma.
               
               
                  Nodokļa maksātājiem šis atkāpes pasākums būs fakultatīvs. Nodokļa maksātāji varēs izvēlēties arī parasto PVN režīmu saskaņā ar Direktīvas 2006/112/EK 290. pantu.
               
               
            
         
         
            
               •Pamattiesības
            
            
               
                  Šim priekšlikumam nav ietekmes uz pamattiesību aizsardzību.
               
            
            
               4.IETEKME UZ BUDŽETU
            
            
               
                  Pēc tam, kad būs stājusies spēkā Padomes Regula (ES, Euratom) 2021/769 (2021. gada 30. aprīlis), ar ko groza Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi
                     21
                  , Beļģija neveiks kompensācijas aprēķinus no PVN pašu resursu pārskata par 2021. finanšu gadu un turpmākajiem gadiem.
               
            
            
               2021/0369 (NLE)
            
            
               Priekšlikums
            
            
               PADOMES ĪSTENOŠANAS LĒMUMS,
            
            
               ar ko Īstenošanas lēmumu 2013/53/ES groza attiecībā uz atļauju Beļģijas Karalistei vēl vienu laikposmu piemērot īpašo pasākumu, atkāpjoties no 285. panta Direktīvā 2006/112/EK
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību, 
            
            
               ņemot vērā Padomes Direktīvu 2006/112/EK (2006. gada 28. novembris) par kopējo pievienotās vērtības nodokļa sistēmu
                  22
                un jo īpaši tās 395. panta 1. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Ar Padomes Īstenošanas lēmumu 2013/53/EK
                  23
                Beļģijas Karalistei tika atļauts ieviest īpašu pasākumu, atkāpjoties no Direktīvas 2006/112/EK 285. panta, lai līdz 2015. gada 31. decembrim atbrīvotu no pievienotās vērtības nodokļa (PVN) nodokļa maksātājus, kuru gada apgrozījums nepārsniedz 25 000 EUR (“īpašais pasākums”). Sākotnēji minētā atļauja tika pagarināta ar Padomes Īstenošanas lēmumu (ES) 2015/2348
                  24
                līdz 2018. gada 31. decembrim un pēc tam to pagarināja ar Padomes Īstenošanas lēmumu (ES) 2018/2077
                  25
                līdz 2021. gada 31. decembrim.
            
            
               (2)Ar vēstuli, kas Komisijā reģistrēta 2021. gada 5. maijā, Beļģija iesniedza pieprasījumu Komisijai atļaut turpināt piemērot īpašo pasākumu līdz 2024. gada 31. decembrim, proti, datumam, līdz kuram dalībvalstīm jātransponē Padomes Direktīva (ES) 2020/285
                  26
               , ar ko paredz vienkāršākus PVN noteikumus mazajiem uzņēmumiem. Minētā direktīva arī ļauj dalībvalstīm atbrīvot no nodokļa tādus nodokļa maksātājus, kuru gada apgrozījums dalībvalstī nepārsniedz 85 000 EUR robežvērtību.
            
            
               (3)Saskaņā ar Direktīvas 2006/112/EK 395. panta 2. punkta otro daļu Komisija ar 2021. gada 29. jūnija vēstuli nosūtīja pārējām dalībvalstīm Beļģijas pieprasījumu. Komisija 2021. gada 30. jūnija vēstulē paziņoja Beļģijai, ka tās rīcībā ir visa informācija, kas nepieciešama pieprasījuma izvērtēšanai.
            
            
               (4)Īpašais pasākums atbilst Direktīvai (ES) 2020/285, kuras mērķis ir samazināt PVN saistību izpildes izmaksas mazajiem uzņēmumiem, konkurences izkropļojumus gan atsevišķu valstu, gan Savienības līmenī un negatīvo ietekmi, ko rada pāreja no atbrīvojuma uz nodokļa piemērošanu (“robežvērtības efekts”). Tā mērķis ir arī atvieglot mazajiem uzņēmumiem saistību izpildi un nodokļu iestādēm – uzraudzības veikšanu. Robežvērtība 25 000 EUR atbilst 284. pantam Direktīvā 2006/112/EK.
            
            
               (5)Nodokļa maksātājiem šis īpašais pasākums arī turpmāk būs fakultatīvs. Nodokļa maksātāji joprojām var izvēlēties parasto PVN režīmu saskaņā ar Direktīvas 2006/112/EK 290. pantu.
            
            
               (6)Saskaņā ar Beļģijas sniegto informāciju īpašajam pasākumam būs tikai maznozīmīga ietekme uz kopējo nodokļu ieņēmumu summu, ko Beļģija iekasē galapatēriņa posmā.
            
            
               (7)Pēc tam, kad būs stājusies spēkā Padomes Regula (ES, Euratom) 2021/769
                  27
               , Beļģija neveiks kompensācijas aprēķinus attiecībā uz PVN pašu resursu pārskatu par 2021. finanšu gadu un turpmākajiem gadiem.
            
         
         
            
               (8)Ņemot vērā atkāpes pasākuma pozitīvo ietekmi, samazinot administratīvo slogu un saistību izpildes izmaksas gan mazajiem uzņēmumiem, gan nodokļu iestādēm, kā arī to, ka tam nav būtiskas ietekmes uz kopējiem PVN ieņēmumiem, būtu jāatļauj Beļģijai turpmāk piemērot īpašo pasākumu.
            
            
               (9)Atļauja piemērot īpašo pasākumu būtu jāpiešķir uz noteiktu termiņu. Termiņam vajadzētu būt pietiekami garam, lai varētu novērtēt robežvērtības efektivitāti un piemērotību. Turklāt saskaņā ar Direktīvas (ES) 2020/285 3. panta 1. punktu dalībvalstīm līdz 2024. gada 31. decembrim ir jāpieņem un jāpublicē normatīvie un administratīvie akti, kas vajadzīgi, lai izpildītu minētās direktīvas 1. panta prasības, un tām minētie noteikumi jāpiemēro no 2025. gada 1. janvāra. Tāpēc ir lietderīgi atļaut Beļģijai piemērot īpašo pasākumu līdz 2024. gada 31. decembrim.
            
            
               (10)Tāpēc attiecīgi būtu jāgroza Īstenošanas lēmums 2013/53/ES,
            
            
               IR PIEŅĒMUSI ŠO LĒMUMU. 
            
            
               1. pants
            
            
               Īstenošanas lēmuma 2013/53/ES 2. pantu aizstāj ar šādu:
            
            
               “2. pants
            
            
               Šo lēmumu piemēro no 2013. gada 1. janvāra līdz 2024. gada 31. decembrim.”.
            
            
               2. pants
            
            
               Šis lēmums ir adresēts Beļģijas Karalistei.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        OV 71, 14.4.1967., 1303./67. lpp.
               
               
                  
                     (2)
                  
                        Padomes Īstenošanas lēmums 2013/53/ES (2013. gada 22. janvāris), ar ko Beļģijas Karalistei atļauj ieviest īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 22, 25.1.2013., 13. lpp.).
               
               
                  
                     (3)
                  
                        Padomes Īstenošanas lēmums (ES) 2015/2348 (2015. gada 10. decembris), ar kuru groza Īstenošanas lēmumu 2013/53/ES, ar ko Beļģijas Karalistei atļauj ieviest īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 330, 16.12.2015., 51. lpp.).
               
               
                  
                     (4)
                  
                        Padomes Īstenošanas lēmums (ES) 2018/2077 (2018. gada 20. decembris), ar kuru groza Īstenošanas lēmumu 2013/53/ES, ar ko Beļģijas Karalistei atļauj ieviest īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 331, 28.12.2018., 222. lpp.).
               
               
                  
                     (5)
                  
                        Padomes Direktīva (ES) 2020/285 (2020. gada 18. februāris), ar ko Direktīvu 2006/112/EK par kopējo pievienotās vērtības nodokļa sistēmu groza attiecībā uz īpašo režīmu mazajiem uzņēmumiem un Regulu (ES) Nr. 904/2010 groza attiecībā uz administratīvu sadarbību un informācijas apmaiņu nolūkā uzraudzīt mazajiem uzņēmumiem paredzētā īpašā režīma pareizu piemērošanu (OV L 62, 2.3.2020., 13. lpp.).
               
               
                  
                     (6)
                  
                        Komisijas paziņojums Eiropas Parlamentam, Padomei un Eiropas Ekonomikas un sociālo lietu komitejai par rīcības plānu PVN jomā “Ceļā uz vienotu ES PVN zonu – laiks pieņemt lēmumu” (COM(2016) 148 final).
               
               
                  
                     (7)
                  
                        Padomes Īstenošanas lēmums (ES) 2018/1904 (2018. gada 4. decembris), ar ko Nīderlandei atļauj piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 310, 6.12.2018., 25. lpp.).
               
               
                  
                     (8)
                  
                        Padomes Īstenošanas lēmums (ES) 2016/1988 (2016. gada 8. novembris), ar kuru groza Īstenošanas lēmumu 2013/678/ES, ar ko Itālijas Republikai atļauj turpināt piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 306, 15.11.2016., 11. lpp.).
               
               
                  
                     (9)
                  
                        Padomes Īstenošanas lēmums (ES) 2019/2210 (2019. gada 19. decembris), ar kuru groza Īstenošanas lēmumu 2013/677/ES, ar ko Luksemburgai atļauj piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 332, 23.12.2019., 155. lpp.).
               
               
                  
                     (10)
                  
                        Padomes Īstenošanas lēmums (ES) 2018/1919 (2018. gada 4. decembris), ar kuru groza Lēmumu 2009/790/EK, ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu (OV L 311, 7.12.2018., 32. lpp.).
               
               
                  
                     (11)
                  
                        Padomes Īstenošanas lēmums (ES) 2020/1261 (2020. gada 4. septembris), ar kuru groza Īstenošanas lēmumu (ES) 2017/2408, ar ko Latvijas Republikai atļauj piemērot īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 296, 10.9.2020.,4. lpp.).
               
               
                  
                     (12)
                  
                        Padomes Īstenošanas lēmums (ES) 2021/358 (2021. gada 22. februāris), ar kuru groza Īstenošanas lēmumu (ES) 2017/563, ar ko Igaunijas Republikai atļauj piemērot īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 69, 26.2.2021., 4. lpp.).
               
               
                  
                     (13)
                  
                        Padomes Īstenošanas lēmums (ES) 2018/1490 (2018. gada 2. oktobris), ar ko Ungārijai atļauj ieviest īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 252, 8.10.2018., 38. lpp.).
               
               
                  
                     (14)
                  
                        Padomes Īstenošanas lēmums (ES) 2021/86 (2021. gada 22. janvāris), ar ko Lietuvas Republikai atļauj piemērot īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 30, 28.1.2021., 2. lpp.).
               
               
                  
                     (15)
                  
                        Padomes Īstenošanas lēmums (ES) 2020/1661 (2020. gada 3. novembris), ar kuru groza Īstenošanas lēmumu (ES) 2017/1768, ar ko Horvātijas Republikai atļauj ieviest īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 374, 10.11.2020., 4. lpp.).
               
               
                  
                     (16)
                  
                        Padomes Īstenošanas lēmums (ES) 2021/753 (2021. gada 6. maijs), ar ko Maltai atļauj piemērot īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu, un atceļ Īstenošanas lēmumu (ES) 2018/279 (OV L 163, 10.5.2021., 1. lpp.).
               
               
                  
                     (17)
                  
                        Padomes Īstenošanas lēmums (ES) 2018/1700 (2018. gada 6. novembris), ar kuru groza Īstenošanas lēmumu 2013/54/ES, ar ko Slovēnijas Republikai atļauj ieviest īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 285, 13.11.2018., 78. lpp.).
               
               
                  
                     (18)
                  
                        Padomes Īstenošanas lēmums (ES) 2020/1260 (2020. gada 4. septembris), ar kuru groza Īstenošanas lēmumu (ES) 2017/1855, ar ko Rumānijai atļauj piemērot īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 296, 10.9.2020., 1. lpp.).
               
               
                  
                     (19)
                  
                        Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “MVU stratēģija ilgtspējīgai un digitālai Eiropai”, COM(2020) 103 final.
               
               
                  
                     (20)
                  
                        Komisijas paziņojums Eiropas Parlamentam un Padomei “Rīcības plāns taisnīgas un vienkāršas nodokļu sistēmas izveidei, kas atbalsta ekonomikas atveseļošanas stratēģiju” (COM(2020) 312 final).
               
               
                  
                     (21)
                  
                        Padomes Regula (ES, Euratom) 2021/769 (2021. gada 30. aprīlis), ar ko groza Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (OV L 165, 11.5.2021., 9. lpp.).
               
               
                  
                     (22)
                  
                        OV L 347, 11.12.2006., 1. lpp.
               
               
                  
                     (23)
                  
                        Padomes Īstenošanas lēmums 2013/53/ES (2013. gada 22. janvāris), ar ko Beļģijas Karalistei atļauj ieviest īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 22, 25.1.2013., 13. lpp.).
               
               
                  
                     (24)
                  
                        Padomes Īstenošanas lēmums (ES) 2015/2348 (2015. gada 10. decembris), ar kuru groza Īstenošanas lēmumu 2013/53/ES, ar ko Beļģijas Karalistei atļauj ieviest īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 330, 16.12.2015., 51. lpp.).
               
               
                  
                     (25)
                  
                        Padomes Īstenošanas lēmums (ES) 2018/2077 (2018. gada 20. decembris), ar kuru groza Īstenošanas lēmumu 2013/53/ES, ar ko Beļģijas Karalistei atļauj ieviest īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 331, 28.12.2018., 222. lpp.).
               
               
                  
                     (26)
                  
                        Padomes Direktīva (ES) 2020/285 (2020. gada 18. februāris), ar ko Direktīvu 2006/112/EK par kopējo pievienotās vērtības nodokļa sistēmu groza attiecībā uz īpašo režīmu mazajiem uzņēmumiem un Regulu (ES) Nr. 904/2010 groza attiecībā uz administratīvu sadarbību un informācijas apmaiņu nolūkā uzraudzīt mazajiem uzņēmumiem paredzētā īpašā režīma pareizu piemērošanu (OV L 62, 2.3.2020., 13. lpp.).
               
               
                  
                     (27)
                  
                        Padomes Regula (ES, Euratom) 2021/769 (2021. gada 30. aprīlis), ar ko groza Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (OV L 165, 11.5.2021., 9. lpp.).